આરોપીઓએ જે ભાડાની માર્શલ જીપ ભાડે કરીને અપહરણ કરી ગયેલા તે જીપના નંબર, ડ્રાયવરનું નામ પૂરાવા સાથે રજૂ કરેલા જોકે જયદેવે ટેક્ષીવાળાને સાક્ષી તરીકે લઈ જીપને તો ગુન્હામાં વપરાયેલા સાધન તરીકે કબ્જે કરેલી અને અદાલતમાંથી આ જીપ છોડાવતા છોડાવતા પાંચેક મહિના નીકળી ગયેલા, દરમ્યાન આ ટેક્ષી ડ્રાઈવરતો જીપનું રોજેરોજનું ભાડુ ગણીને ચડાવતો જતો હતો આથી આરોપી પક્ષને ગુન્હા અંગે જેલમાં જઈ જામીન ઉપર છૂટવા સુધીની પડેલી તકલીફ કરતા આ પાંચ મહિનાનું ભારે મોટુ લાકડા જેવું ભાડુ મોઘુ પડી ગયેલું આથી આ ટુંડાવની પાર્ટી પોલીસથી નારાજ હતી તેમના મંતવ્ય મુજબ જે તે સમયે પોલીસે ટેક્ષી કબ્જે કરવાની જરૂરત જ નહતી.